# Abdulla Aripov

*Shayır **Abdulla Oripov** penen adastırıp jiberilmesin.*

| Abdulla Aripov |
| --- |
| Abdulla Niǵmatovich Aripov |
|  |
| Ózbekstan Respublikası bas wáziri |
| **Wákillik dáwiri** 2016-jıldan — házirge shekem |
| Prezident |
Shavkat Mirziyoyev |
| Ózbekston baylanıs hám ǵalabalastırıw agentligi bas direktori |
| **Wákillik dáwiri** 30-maydan 2002-jıl — 2009-jıl 27-oktyabrge shekem |
| Húkimet baslıǵı |
Ótkir Sultonov Shavkat Mirziyoyev |
| Prezident |
Islam Karimov |
|  |
| Jeke maǵlıwmatları |
| Tuwılǵan sáne | 24-may 1961-jılı(1961-05-24) |
| Tuwılǵan jeri | Tashkent, ÓzSSR |
| Qaytıs bolǵan sáne | Házir tiri |
| Puqaralıǵı |  Ózbekstan |
| Siyasiy partiyası | Ózbekstan Liberal Demokratiyalıq partiyası |
| Tálim ornı | Tashkent elekrotexnika baylanıs institutı |
| Sıylıqları | Miynet shuhrati ordeni |
| Websaytı | Oʻzbekiston Respublikasi hukumat portali |

**Abdulla Niǵmatovich Aripov** — 1961-jıl 24-may Tashkentte (Ózbekstan) tuwılǵan. Mámleket ǵayratkeri, Respublika Bas wáziri.

## Ómirbayanı

1961-jıl 24-mayda Tashkent qalasında tuwılǵan. Maǵlıwmatı boyınsha qániygeligi — injener. 1983-jılda Tashkent baylanıs-elektrotexnika institutın (házirgi Tashkent xabar texnologiyaları universitetin) tamamlaǵan.

### Karyera

1983-jıldan 1992-jılǵa shekem Tashkent telefon-telegraf stansiyasında 1-dárejeli injener lawazımında iskerlik alıp barǵan. 1992—1993-jıllarda Ózbekstan Respublikasiı Baylanıs wázirliginda bas qánige sıpatında islegen. 1993—1995-jıllarda «Ózimpeksaloqa» sırtqı sawda firması direktorınıń orınbasarı, 1995-jılda qisqa múddet Ózbekstan Respublikası Baylanıs wázirliginiń qurılıs hám támiynat bólimi baslıǵı, 1995-1996-jıllarda «TashAfinalAL» kárxanası bas direktorı lawazımlarında islegen.

Abdulla Aripov 1996-1997-jıllarda Ózbekstan Respublikası Baylanıs wázirligi menshiklestiriw hám básekini kúsheytiriw bólimi baslıǵı, 1997-jılda Ózbekstan poshta va telekommunikatsiya agentligi baza reformaları hám qımbatlı qaǵazlar bólimi baslıǵı, 1997-2000-jıllarda Poshta hám telekommunikatsiyalardı rawajlandırıw mámleket fondı baslıǵı, 2000-2001-jıllarda Ózbekstan poshta hám telekommunikatsiya agentligi direktorı orınbasarı, 2001-2002-jıllarda Ózbekstan poshta hám telekommunikatsiya agentligi direktorı wazıypalarında islegen.

A. Aripov 2002-jıldan baslap húkimet quramına kiredi. 2002-2005-jıllarda Ózbekstan Respublikası Bas wáziri orınbasarı — Ózbekstan baylanıs hám ǵalabalastırıw agentligi bas direktori. 2005-2012-jıllarda Ózbekstan Respublikası Bas wáziri orınbasarı, baylanıs, telekommunikatsiyalar, social taraw, pán, tálim, den-sawlıqtı saqlaw, mádeniyat máseleler kompleksi baslıǵı lawazımlarında iskerlik alıp barǵan.

2012-jıl avgust ayında «MTS» baylanıs operatorı menen baylanıslı kelispewshilikler artında jumıstan bosatılǵan. 2012-jıldan 2016-jılǵa shekem Tashkent Xabar Texnologiyaları Universiteti marketing hám menejment kafedrası baslıǵı lawazımında islegen.

|  |  |  |
| --- | --- | --- |
| “ | Abdulla Nigmatovich mine úsh jılda kóp nárselerdi úyrendi. Bas wázir orınbasarı bolıp júriw ol basqa nárse. Lekin Bas wázir bolıp júriw hám úlken máselelerdi házirgi shárayatta moynına alıp hám olar menen til tabısıp, aymaqlardı, tarmaqlardı rawajlandırıw ańsat nárse emes. Men 14 jıllıq bul lawazımda otırǵan hám úsh márte qayta-qayta sol lawazımǵa tayınlanǵan insan sıpatında aytaman, Bas wázirdiń júreginde qanday tuyǵılar ótip atırǵanın men sezemen. Nege deseńiz, Abdulla Nigmatovichtı 20 jıldan berli jaqsı bilemen. Kóp jıllar qasında birge islegenbiz. Ómirde kóp awır dóhmetler boldı hám bul dóhmetlerdi ózinen ótkizip heshqashan sınǵan joq. Sonıń ushın men lawazımǵa otırǵanımnan keyin Abdulla Nigmatovichtı qaytarǵanım da ádalat kózqarastan biykarǵa emes. | ” |
| —  |

2016-jıl 13-sentabrdae Ózbekstan Respublikası Bas wáziri orınbasarı lawazımına qaytqan hám jaslar siyasatı, mádeniyat, xabar sistemaları hám telekommunikatsiyalar máseleleri kompleksi baslıǵı etip tayınlanǵan. 2016-jıl 13-dekabrde Ózbekstan liberal-demokratik partiyası tárepinen Bas wázirlik lawazımına kandidatı kórsetilgent. 14-dekabrde bul lawazımǵa tastıyıqlandı. 2020-jıl yanvar ayında Bas wázir lawazımına qayta tastıyıqlandı.

## Shańaraǵı

Shańaraqlı, bes qızı bar. Qudası — Alisher Xojayev, Ózbekstan milliy teleradiokompaniyası baslıǵı.

## Ilimiy dárejesi

2004-jılda Tashkent xabar texnologiyaları universiteti qasındaǵı qánigelestirilgen keńeske «Xabar-kommunikatsiya tarawında basqarıw sistemasına rawajlandırıw mashqalaları» temasında 08.00.05- «Menejment» qánigeligi boyınsha kandidatlıq dissertaciyasın qorǵaydı. Ekonomika pánleri kandidatı, docent.

## Derekler